Angrenda 1,5 kilogramm «ko‘knor» topildi

9 iyun kuni Toshkent viloyatining Angren shahrida “Qoradori-2018” tadbiri o‘tkazildi.
Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar bermoqda.
Xabarda aytilishicha, tadbir davomida shu shaharda yashovchi A.Q.ning uyi omborxonasidan 1 kg. 429 gr. “ko‘knor” giyohvandlik moddasi topilib, daliliy ashyo sifatida olingan.
Eslatib o‘tamiz, avvalroq Farg‘ona viloyatidagi xonadondan 9 kilogramm “ko‘knor” topilgandi.